Document ID: 32011R0499

KOMISIJOS ĮGYVENDINIMO REGLAMENTAS (ES) Nr. 499/2011
2011 m. gegužės 18 d.
kuriuo iš dalies keičiamas Reglamentas (ES) Nr. 945/2010, kuriuo patvirtinamas planas skirti valstybėms narėms 2011 biudžetiniais metais lėšų maisto produktams iš intervencinių atsargų tiekti labiausiai nepasiturintiems asmenims ES ir kuriuo nukrypstama nuo tam tikrų Reglamento (ES) Nr. 807/2010 nuostatų
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio f ir g punktus kartu su 4 straipsniu,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (2), ypač į jo 3 straipsnio 2 dalį,
kadangi:
(1)
Kai kurios valstybės narės pagal 2010 m. rugsėjo 14 d. Komisijos reglamento (ES) Nr. 807/2010, nustatančio išsamias maisto iš intervencinių atsargų tiekimo labiausiai nepasiturintiems asmenims Sąjungoje taisykles (3), 3 straipsnio 5 dalį Komisijai pranešė negalėsiančios panaudoti pagal Komisijos reglamentu (ES) Nr. 945/2010 (4) patvirtintą 2011 m. planą joms skirto tam tikro produktų kiekio.
(2)
Remdamasi Reglamento (ES) Nr. 807/2010 3 straipsnio 5 dalimi, Komisija turimas lėšas gali skirti kitoms valstybėms narėms atsižvelgdama į jų prašymus, jų faktinį skirtų produktų panaudojimą ir ankstesniais finansiniais metais skirtus asignavimus.
(3)
Šis 2011 m. planas persvarstomas tuo metu, kai nacionalinės administracinės plano įgyvendinimo priemonės turėtų būti baigiamos įgyvendinti, reikėtų skaičiuojant, ar valstybės narės laikėsi Reglamento (ES) Nr. 945/2010 5 straipsnyje ir Reglamento (ES) Nr. 807/2010 3 straipsnio 2 dalyje nustatyto įsipareigojimo, kad iki tuose reglamentuose nustatyto termino būtų paimta 70 % grūdų, į iš naujo paskirstytą kiekį neatsižvelgti.
(4)
Todėl Reglamentas (ES) Nr. 945/2010 turėtų būti atitinkamai iš dalies pakeistas.
(5)
Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Reglamentas (ES) Nr. 945/2010 iš dalies keičiamas taip:
a)
5 straipsnis papildomas šia dalimi:
„Įgyvendinant 2011 m. paskirstymo planą, šio straipsnio pirma dalis ir Reglamento (ES) Nr. 807/2010 3 straipsnio 2 dalies antros pastraipos pirmas sakinys netaikomas tokiam Suomijoje sandėliuojamų grūdų kiekiui:
-
12 856 tonoms, paskirtoms Italijai, ir
-
306 tonoms, paskirtoms Slovėnijai.“
b)
I ir III priedai iš dalies keičiami pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. gegužės 18 d.

Labels: 17
19
5
0
3
18